als_Latn dik_Latn sag_Latn
Oliver Ivanoviç: Jam i pafajshëm në aktakuzën për krime lufte
Oliver Ivanoviçi dhe katër të akuzuarit tjerë për krimet e luftës të bëra në Mitrovicë, në vitet 1999 dhe 2000, janë deklaruar të pafajshëm.
PRISHTINË (AA) - Përveç Ivanoviçit, aktakuza është ngritur edhe kundër , Dragolub Delibashiçit, kolonelit në pension të MPB-së së Serbisë, i cili ka qenë komandant i policisë në pjesën veriore të Mitrovicës , si dhe kundër Ilija dhe Nebojsha Vujaçiçit dhe Aleksandar Lazoviçit.
Seanca e sotme kishte për qëllim njoftimin e të akuzuarve me të drejtat e tyre, vërtetimin e informatave për të dhënat e tyre personale në aktakuzë, ndërkohë pasi që kryesuesi u kujdes që të gjithë avokatët e mbrojtjes të pranojnë dokumentet e përmendura në aktakuzë dhe pasi që prokurori e lexoi pjesën relevante të aktakuzës, në pyetjen e gjykatësit drejtuar të pandehurve lidhur me aktakuzën, të gjithë u deklaruan të pafajshëm, në të gjitha pikat e aktakuzës.
Kërkesa e mbrojtjes që afati ligjor prej 30 ditësh të zgjatet në 60 ditë u refuzua nga gjykatësi, prandaj, deri më 26 shtator, mbrojtja duhet të paraqes në formë të shkruar kërkesën sipas të cilës e konteston aktakuzën, pjesën e aktakuzës apo ligjshmërinë e tërë procesit.
Marko Gjuriç, Shefi i Zyrës për Kosovë në Qeverinë e Serbisë i cili ishte prezent në gjykim, pas seancës dëgjimore të serbëve të akuzuar, ka përsëritur se Qeveria e Serbisë qëndron prapa të akuzuarve në çdo aspekt, qoftë për dhënien e çfarëdo lloj ndihme apo garancive.
“Presim që gjykimi të jetë korrekt”, ka thënë Gjuriç.
Të gjithë këta të akuzuarit, ngarkohen me inkurajim dhe shtytje të kryerjes së krimeve të luftës, në prill të vitit 1999. Po ashtu edhe për shtytje në bashkëpjesëmarrje në kryerjen e veprave të rënda penale, vrasje dhe tentim vrasje të shqiptarëve në Mitrovicë, gjatë trazirave, në shkurt të vitit 2000. Ndërsa, Lideri i Iniciativës Qytetare SDP, Oliver Ivanoviç është i dyshuar për krime lufte dhe shtytje në kryerjen e vrasjeve të rënda kundër popullatës shqiptare në Mitrovicë dhe në paraburgim gjendet nga 27 janari 2014.
als_Latn als_Latn als_Latn als_Latn als_Latn als_Latn als_Latn als_Latn